Evanne Ní Chuilinn

Is polaiteoir, iriseoir spóirt Éireannach agus láithreoir teilifíse í Evanne Ní Chuilinn (a rugadh ar an 5 Meán Fómhair 1981). Bhí sí ag obair mar láithreoir nuachta spóirt ar RTÉ News: Six One. D'éirigh sí as RTÉ ar an 7 Feabhra 2025  nuair a ceapadh í mar Sheanadóir de chuid Fhine Gael.

 Gairm 
Bhain Ní Chuilinn céim amach in OÉ Gaillimh.

Thosaigh Ní Chuilinn a gairm phroifisiúnta mar fho-eagarthóir le RTÉ Sport in 2004, áit ar oibrigh sí ar chláir spóirt éagsúla ar chúl stáitse. Chuaigh sí ar aghaidh go RTÉ Raidió 1 agus RTÉ 2fm, áit ar léigh sí na scéalta nuachta spóirt gach uair an chloig. Bhí sí ina comhláithreoir ar chraoltaí beo ar chluichí Gaelacha éagsúla. Rinneadh tuairisceoir teilifíse di sa bhliain 2006, ar an gclár spóirt OB Sport ar dtús, ansin mar thuairisceoir taobhlíne ar an Sunday Game in 2007.

In 2008, thosaigh Ní Chuilinn ag obair le Nuacht RTÉ, mar thuairisceoir spóirt ar dtús, agus go gairid ina dhiaidh sin mar láithreoir nuachta spóirt ar RTÉ News: Six One. Ó shin i leith, tá roinnt imeachtaí móra spóirt clúdaithe aici, na Cluichí Oilimpeacha san áireamh.

Fógraíodh in 2023 go gcuirfidh Ní Chuilinn an chéad chraoladh iomlán i nGaeilge ar chluichí ceannais Chraobh Shinsir Iomána na hÉireann i láthair.

 Tagairtí 

Catagóir:Daoine beo
Catagóir:Daoine a rugadh i 1981
Catagóir:Craoltóirí Éireannacha
Catagóir:Daoine as Contae Chill Chainnigh
Catagóir:Baill Fhine Gael
Catagóir:Seanadóirí Éireannacha
Catagóir:Baniriseoirí
Catagóir:Lucht RTÉ